Αλέξανδρος Παππάς (πολιτικός)

Ο Αλέξανδρος Παππάς (1877 - 1942) ήταν Έλληνας χειρουργός, καθηγητής ιατρικής και πολιτικός.

 Βιογραφικά στοιχεία 

Σπούδασε στην Ιατρική Σχολή του Παρισιού και κατά την περίοδο 1909 - 1922 υπηρέτησε ως έκτακτος καθηγητής ουρολογικών νόσων στην Ιατρική Σχολή του Πανεπιστημίου Κωνσταντινούπολης. Το 1922 εγκαταστάθηκε στην Αθήνα ενώ το 1926 ανέλαβε την διεύθυνση της γ΄ χειρουργικής πτέρυγας του νοσοκομείου "Ευαγγελισμός". Συμμετείχε, το 1919, στη Συνθήκη των Βερσαλλιών ως εκπρόσωπος των Ελλήνων της Κωνσταντινούπολης.Δαρδαβέσης Θεόδωρος, Η Υγειονομική Σχολή Αθηνών και η μετεξέλιξή της σε Εθνική Σχολή Δημόσιας Υγείας , από την ιστοσελίδα του Ιατρικού Συλλόγου Θεσσαλονίκης

Στις εκλογές του 1928 εξελέγη βουλευτής Αθηνών με την υποστήριξη του Κόμματος των Εθνικών Δημοκρατικών. Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 262 - 263 (αρ. μητρώου: 1246)  Διετέλεσε Υπουργός Παιδείας & Θρησκευμάτων στην κυβέρνηση Γεωργίου Κονδύλη (1926), Υφυπουργός Υγιεινής, με υπουργό τον ίδιο τον Ελευθέριο Βενιζέλο, στις κυβερνήσεις τελευταίου (Ιουνίου 1929 και Δεκεμβρίου 1929) ενώ το 1930 διαδέχτηκε τον Βενιζέλο στον υπουργικό θώκο, στον οποίο παρέμεινε μέχρι και το 1932, οπότε και παραιτήθηκε η κυβέρνηση Βενιζέλου.Κυβέρνηση Κονδύλη (1926), από την ΓΓΚυβερνήσεωςΚυβέρνηση Ελ. Βενιζέλου (Ιουνίου 1929), από την ΓΓΚυβερνήσεωςΚυβέρνηση Ελ. Βενιζέλου (Δεκεμβρίου 1929), από την ΓΓΚυβερνήσεως Υπήρξε μαζί με τον Απόστολο Δοξιάδη από τους ιδρυτές της Εθνικής Σχολής Δημόσιας Υγείας, ως Υγειονομική Σχολή Αθηνών, και γι' αυτό το λόγο στην είσοδο της σχολής, στη Λεωφόρο Αλεξάνδρας στην Αθήνα, είναι τοποθετημένη η προτομή του.Ιστορικό ίδρυσης της Εθνικής Σχολής Δημόσιας Υγείας , από την ιστοσελίδα της ΕΣΔΥ

Υπήρξε, επίσης, τέκτονας και μέλος της στοάς "Αρμονία".Αλέξανδρος Παππάς, από την ιστοσελίδα της Μεγάλης Στοάς της Ελλάδος

Ήταν παντρεμένος με την Ελένη Φωτιάδη και γιος τους ήταν ο γλύπτης Γιάννης Παππάς.

 Παραπομπές  	

Κατηγορία:Έλληνες υπουργοί Υγιεινής
Κατηγορία:Έλληνες υφυπουργοί Υγιεινής
Κατηγορία:Βουλευτές Αθηνών
Κατηγορία:Έλληνες χειρουργοί
Κατηγορία:Έλληνες υπουργοί Παιδείας και Θρησκευμάτων